OzLabs/hebrew-wiki-articles huggingface dataset:
פאלק שלזינגר

אברהם יהושע פאלק שלזינגר (4 בנובמבר 1895 – 28 באוגוסט 1968) היה רופא ישראלי יוצא גרמניה, אשר כיהן כמנהל הכללי השני של בית החולים שערי צדק בירושלים.

==ביוגרפיה==
שלזינגר נולד בהמבורג שבגרמניה לרב אליעזר ליפמן שלזינגר, בנו של הרב אליקים געצל שלזינגר, איש האסכולה הנאו-אורתודוקסית מיסודו של הרב שמשון בן רפאל הירש. למד רפואה באוניברסיטת המבורג. במהלך מלחמת העולם הראשונה שירת כרופא בחיל הרפואה של הצבא הגרמני. לאחר המלחמה עבד בבית חולים בברלין וב-1923 פתח בעיר בית חולים פרטי ברוח היהדות. במקביל עסק בפעילות ציבורית באגודת ישראל בגרמניה, בקהילת "עדת ישראל" בברלין ולטובת בית החולים שערי צדק בירושלים.

===בישראל===
שלזינגר עלה לארץ ישראל ב-1933 והתיישב בירושלים. היה לעוזרו של ד"ר משה וולך, מנהל בית החולים שערי צדק, ושימש בבית החולים כרופא לרפואה פנימית. עסק גם בפרקטיקה פרטית. בירושלים היה שותף גם להקמת ישיבת קול תורה יחד עם אחיו, הרב יחיאל מיכל שלזינגר, וכן היה שותף להקמת בית הכנסת חורב ורשת החינוך חורב.

ב-1947 מונה שלזינגר במקומו של וולך למנהל בית החולים ולרופא הראשי בו. שימש בתפקיד זה עד פטירתו ב-1968. בימי כהונתו גדל והתפתח בית החולים ועמד במבחן הטיפול בפצועי הקרבות בירושלים במלחמת העצמאות וכן במלחמת ששת הימים. 

שלזינגר הביא את בית החולים לידי פיתוח מואץ, פתח מעבדה כללית, פיתח את בית הספר לאחיות, פתח מעבדות שונות כולל אימונולוגיות, אנדוקרינולוגית, ביוכימית, ואלקטרו-אנצפלוגרפית, הספיק לסיים את התוכנית למכון פתולוגי מודרני ומינה את המנהלת הראשונה. כמו כן הוסיף מספר מחלקות: ילדים, עיניים, אורתופדיה, ויחידה לטיפול נמרץ לב.

שלזינגר תואר כחלוץ בתחום האתיקה הרפואית המבוססת על ההלכה. בשנת 1966, עוד בימי חייו נקרא על שמו המכון לחקר הרפואה על פי התורה, שנוסד בבית החולים אותו ניהל.

==משפחתו==
פאלק שלזינגר היה נשוי לחנה שלזינגר ואב לשבעה. בתו אסתר הייתה נשואה עד לפטירתה למתמטיקאי וחתן פרס נובל לתורת המשחקים, ישראל אומן. בשנת 2005, לאחר פטירת הבת אסתר, נישאה בתו בתיה כהן, אחותה הגדולה של אסתר לאומן. בן אחר שלו הוא הרב מאיר שלזינגר, ראש הישיבה המייסד של ישיבת שעלבים, ובת אחרת היא פרופ' רות קנאי, משפטנית.

==קישורים חיצוניים==
* [http://www.szmc.org.il/?TabId=69 ד"ר פאלק שלזינגר], באתר המרכז הרפואי שערי צדק
* אהרן סורסקי, [http://www.hebrewbooks.org/pdfpager.aspx?req=28283&st=&pgnum=12 פיתחו לי שערי צדק, אבוא בם..."], בית יעקב, גיליון קיב, תשכ"ח, באתר HebrewBooks
* [http://www.geni.com/people/Dr-Falk-Schlesinger/6000000002215964552 ד"ר פאלק שלזינגר], באתר Geni

==הערות שוליים==

קטגוריה:מנהלי המרכז הרפואי שערי צדק
קטגוריה:מנהלי בתי חולים ביישוב
קטגוריה:רופאים יהודים גרמנים
קטגוריה:יהודים בצבא הגרמני במלחמת העולם הראשונה
קטגוריה:רופאים צבאיים גרמנים
קטגוריה:אנשי העלייה החמישית
קטגוריה:משפחת שלזינגר
קטגוריה:בוגרי אוניברסיטאות ומכללות בגרמניה
קטגוריה:יהודים הקבורים בהר הזיתים: חלקת הפרושים
קטגוריה:ישראלים שנולדו ב-1895
קטגוריה:ישראלים שנפטרו ב-1968
יחזקאל סקוורר

יחזקאל (אסקיאל) סקוורר (בספרדית: Ezequiel Skverer; נולד ב-24 בפברואר 1989 בבאיה בלנקה) הוא כדורסלן עבר ישראלי-ארגנטיני גובהו 1.80 מ',אשר שיחק בעמדת הגארד.
==ביוגרפיה==
סקוורר נולד בבאיה בלנקה שבארגנטינה, ועלה לישראל עם משפחתו בגיל 4. המשפחה התגוררה בכרמיאל, במנרה, ולבסוף בכמון שבמועצה האזורית משגב, שם החל לשחק כדורסל. בגיל 15 עבר לקבוצת הנוער של עירוני נהריה, ואחר כך למכבי תל אביב. עמה זכה באליפות ובגביע לנוער.

בעונת הצטרף לקבוצה הבוגרת של מכבי תל אביב, אך היה ל"נער פוסטר", ולא זכה לדקות משחק. במהלך העונה עבר למ.כ. הבקעה מהליגה הלאומית, ועלה עמה לליגת העל. הקבוצה ירדה חזרה לליגה הלאומית לאחר עונה אחת בלבד, וסקוורר המשיך לשחק בשורותיה גם אז. בעונות הבאות, בהן שיחקה בליגה הלאומית, היה לשחקן משמעותי יותר בקבוצה, ובעונת נבחר לשחקן ההגנה של הליגה הלאומית. עם שובה לליגת העל, בעונת , ייעדה אותו הבקעה לשמש כמחליפו של שמוליק ברנר, אך לאחר שהאחרון נפצע היה סקוורר לשחקן חמישייה והשתתף במשחק האולסטאר של הליגה. בתום העונה נבחר על ידי מנהלת הליגה לתגלית העונה. עם התפרקותה של הקבוצה בסיום העונה, עבר להפועל אילת, אחרי עונה אחת עבר להפועל חולון, ובעונת הצטרף להפועל תל אביב. עונה לאחר מכן הצטרף להפועל גלבוע גליל ובמהלך עונת 2016/17 שותף שוב במשחק האולסטאר של הליגה. במרץ 2018 עבר פציעה חמורה כאשר במהלך משחק נגד הפועל ירושלים נתקל בג'רום דייסון ולא שב לשחק עד תום עונת 2017/18. עונה לאחר מכן שותף סקורר בעשרה משחקים בלבד בשל פציעות<ref></ref>. בעונת 2019/20 עבר להפועל עפולה מהליגה הלאומית ולא הרבה לשחק, בסיום עונה זו החליט לפרוש מכדורסל בעקבות הפציעה.

==בנבחרות ישראל==
סקוורר שיחק במדי נבחרת הנוער של ישראל שסיימה במקום ה-11 באליפות אירופה לנוער בכדורסל שנערכה במדריד ב-2007, אך מיעט לשחק בטורניר. ב-2009 שיחק במדי נבחרת העתודה באליפות אירופה בכדורסל עד גיל 20 שנערכה ברודוס. במהלך הטורניר מסר בממוצע 3.7 אסיסטים במשחק, ודורג במקום השישי בין מוסרי האסיסטים בטורניר כולו. כן רשם נתון של 1.7 חטיפות בממוצע למשחק, שדירגו אותו במקום העשירי. הנבחרת סיימה את הטורניר במקום ה-15, וירדה לדרג ב'.

==קישורים חיצוניים==

* [https://web.archive.org/web/20150410171050/http://www.hapoeluta.com/%D7%99%D7%97%D7%96%D7%A7%D7%90%D7%9C-%D7%A1%D7%A7%D7%95%D7%95%D7%A8%D7%A8/ יחזקאל סקוורר] באתר הפועל תל אביב
* [https://basket.co.il/player.asp?PlayerId=9710#player-career-stats דף השחקן באתר מנהלת הליגה]
* 
* 

==הערות שוליים==

קטגוריה:כדורסלנים ישראלים
קטגוריה:כדורסלנים ארגנטינאים
קטגוריה:כדורסלנים יהודים
קטגוריה:ישראלים ילידי ארגנטינה
קטגוריה:כדורסלני מועדון כדורסל הבקעה
קטגוריה:כדורסלני הפועל אילת
קטגוריה:כדורסלני הפועל חולון
קטגוריה:כדורסלני הפועל תל אביב
קטגוריה:כדורסלני עירוני נס ציונה
קטגוריה:כדורסלני הפועל גלבוע גליל
קטגוריה:כדורסלני הפועל עפולה
קטגוריה:מועצה אזורית משגב: אישים
קטגוריה:עולים בשנות ה-1990
קטגוריה:ישראלים שנולדו ב-1989
יוסף איתן

יוסף (ג'ו) איתן (אייזן) (14 בספטמבר 1909 - 24 ביוני 1975) היה קצין ב"הגנה", בצבא הבריטי ובצה"ל בדרגת אלוף-משנה. פיקד על חטיבה 7, שימש ממלא מקום מפקד פיקוד המרכז ומפקד מחלקת המבצעים.

==ביוגרפיה==
איתן נולד באלול תרס"ט, 1909, באוקראינה. היגר עם משפחתו לקנדה ועלה לארץ ישראל ב-1932. שירת במשטרת היישובים העבריים ובארגון ההגנה. היה ממקימי קיבוץ עין השופט וממפקדי האזור בתקופת מאורעות תרצ"ו-תרצ"ט. במלחמת העולם השנייה התנדב לצבא הבריטי שירת תחילה בבאפס ולאחר מכן בבריגדה היהודית. ב-1942 קודם לדרגת מייג'ור, פיקד על פלוגה בבריגדה והשתתף בקרבות באירופה. במהלך המלחמה נישא לפסלת תמר איתן.

לאחר שחרורו מהצבא הבריטי, נשלח במשלחת רכש של ההגנה לארצות הברית שם היה עוזרו של יהודה ארזי ולאחר מכן של אליהו סחרוב. במלחמת העצמאות שימש קצין המבצעים של חטיבה 7, לאחר המלחמה מונה למפקד החטיבה. בהמשך שירותו בצה"ל שימש מפקד בה"ד 4, ראש מטה פיקוד הדרום, וראש מטה פיקוד המרכז. ב-1953, כשיוסף אבידר יצא להשתלמות בבריטניה שימש ממלא מקום מפקד הפיקוד. ביולי 1954 מונה לראש מחלקת מבצעים. בנובמבר 1955 מונה למפקד חטיבה 8. 

לאחר שחרורו מצה"ל באמצע שנות ה-60 שימש מנהל מפעל "חסין אש" בבאר שבע וכיהן כסמנכ"ל במשרד הבריאות לענייני אספקה ובינוי. 

יוסף איתן נפטר בט"ו בתמוז תשל"ה ונטמן בהר המנוחות בירושלים. הותיר אחריו את רעייתו, תמר, ובת, הגר.

==לקריאה נוספת== 
*[https://upload.wikimedia.org/wikipedia/commons/e/e7/%D7%95%D7%94%D7%90%D7%99%D7%AA%D7%A0%D7%99%D7%9D_%D7%9E%D7%95%D7%A1%D7%93%D7%99_%D7%90%D7%A8%D7%A5_-_%D7%99%D7%95%D7%A1%D7%A3_%28%D7%92%27%D7%95%29_%D7%90%D7%99%D7%AA%D7%9F_%28%D7%90%D7%99%D7%96%D7%9F%29.pdf יואב רגב, והאיתנים מוסדי ארץ, יוסף איתן (ג'ו איזן), הוצאת טרקלין, תשע"ד 2013.]

==קישורים חיצוניים==

* [https://israelalbum.org.il/image-page/?type=collection&id=YBZ.1172 אלבום יוסף איתן - יד בן צבי, ישראל הנגלית לעין]

* [http://www.jwmww2.org/soldier.aspx?id=6786 ביוגרפיה], באתר הלוחם היהודי במלחמת העולם השנייה
* [https://web.archive.org/web/20150410204624/http://www.yadlashiryon.com/show_item.asp?levelId=64990&itemId=5546&itemType=0 12 בנובמבר 2013: "והאיתנים מוסדי ארץ" - סיפורה של הארץ דרך סיפור חייו של יוסף איתן], אתר יד לשריון

==הערות שוליים==

קטגוריה:מתנדבי היישוב לצבא הבריטי
קטגוריה:לוחמי הבריגדה היהודית
קטגוריה:אנשי משטרת היישובים העבריים
קטגוריה:לוחמי ההגנה
קטגוריה:מייסדי קיבוצים
קטגוריה:ראשי מטה פיקוד הדרום
קטגוריה:ראשי מטה פיקוד המרכז
קטגוריה:מפקדי חטיבה 7
קטגוריה:מפקדי חטיבה 8
קטגוריה:אלופי-משנה בצה"ל
קטגוריה:בוגרי השומר הצעיר
קטגוריה:עובדי משרד הבריאות
קטגוריה:מנהלים ישראלים
קטגוריה:ראשי מחלקת המבצעים
קטגוריה:עין השופט: אישים
קטגוריה:מפקדי בה"ד 4
קטגוריה:יהודים הקבורים בהר המנוחות
קטגוריה:ישראלים שנולדו ב-1909
קטגוריה:ישראלים שנפטרו ב-1975
ארז בן דוד

ארז בן דוד (נולד ב-14 בינואר 1987) הוא יזם ואיש עסקים ישראלי. מייסד ובעלי FXP, אתר קהילות פורומים הגדול ביותר בישראל.

== ביוגרפיה ==
ארז בן דוד נולד בנתניה. בין השנים 2001–2005 למד במגמה מדעית־טכנולוגית בתיכון הנדסאים הרצליה של אוניברסיטת תל אביב. בין היתר למד שפות תכנות ויזמות טכנולוגית. בשנת 2006 גויס ליחידה טכנולוגית מסווגת בחיל האוויר, בה שירת עד 2009.

=== פעילות עסקית ===
כשהיה נער רכש בן דוד מספר כתובות אינטרנט במטרה למכור אותן בהמשך. בספטמבר 2003, כשהיה בן 16, הקים אתר ללא שם על שרת אחסון אתרים חינמי ועל מערכת המבוססת קוד פתוח, זאת עקב חוסר שביעות הרצון שלו מהתנהלות הפורומים בהם נהג לגלוש. כחודש לאחר עלייתו של האתר עלתה הפופולריות שלו, תשתיות האתר שודרגו וניתן שמו – "בומבה בורד" (Bomba Board). במאי 2004 שונה שם האתר ל־FXP והתגבשה צורתו. באותה שנה גם רכש את אתר תחרויות האתרים WebKing, אשר עסק בין היתר בבניית אתרים וניהול מדיה חברתית. בשנת 2005 הקים אתרים להעלאת מדיה לרשת, הגדול בהם היה האתר FPS. בשנת 2006 רכש את האתר aaisrael לשחקני America's Army הישראלים.

במקביל לעיסוקיו השונים, המשיך בן דוד לקדם את האתר FXP. בשנים הראשונות התנועה באתר הייתה דלילה והוא תוחזק על ידי בן דוד כתחביב. בשנת 2007, ארבע שנים לאחר הקמתו, איגד בן דוד את פעילות האתר לחברה, תוך ניסיון ליצור הכנסות ושיתופי פעולה מסחריים. בין השנים 2008–2009 איחד בן דוד את כל האתרים שבבעלותו לדומיין FXP. ב־2010 הגיע בן דוד לשיתוף פעולה עם חברת הפרסום web3, אשר העניקה לאתר ליווי טכנולוגי וליווי בתחום השיווק. בן דוד החל להעסיק ספק קידום אתרים במנועי חיפוש, שהעלה את פופולריות האתר ובמקביל גייס מפרסמים ושיתופי פעולה, ביניהם עם ynet, וואלה ו־mako. רווחיו מגיעים בעיקר מפרסום (באנרים) ומשיתופי פעולה מסחריים. תחומי עיסוק נוספים של בן דוד קשורים לביצוע סקרים אינטרנטיים עבור חברות מסחריות וכן פעילות בתחום הנדל"ן.

== קישורים חיצוניים ==
* 
* 
* 

== הערות שוליים ==

קטגוריה:אנשי עסקים ישראלים
קטגוריה:מנכ"לים ישראלים
קטגוריה:פעילי אינטרנט ישראלים
קטגוריה:מייסדי חברות טכנולוגיה יהודים
קטגוריה:בוגרי תיכון הנדסאים הרצליה
קטגוריה:ישראלים שנולדו ב-1987
מועצת המטבע המזרח-אפריקאית

מטבעות 1 סנט ו-10 סנטים של שילינג מזרח אפריקאי
מועצת המטבע המזרח-אפריקאית (באנגלית: East African Currency Board; בראשי תיבות: EACB) הייתה מועצת מטבע והסמכות המוניטרית במושבות הבריטיות במזרח אפריקה בין השנים 1919 ל-1966. המועצה הוקמה לאחר הכיבוש הבריטי את מזרח אפריקה הגרמנית במלחמת העולם הראשונה, והיא פיקחה על המדיניות המוניטריות בטריטוריות של הפרוטקטורט של אוגנדה, מזרח אפריקה הבריטית וטנגניקה, כאשר זנזיבר צורפה בשנת 1936. במשך רוב שנות קיומה, היה תפקידה העיקרי של המועצה לשמור על ערך השילינג המזרח-אפריקאי שווה לערך השילינג הבריטי. דבר זה התבצע באמצעות ההבטחה כי המטבע המקומי מגובה דיו ביתרות של לירה שטרלינג. מטה המועצה היה בלונדון. המועצה עוד המשיכה לפעול זמן קצר לאחר קבלת עצמאותן של אוגנדה, קניה וטנזניה, אך בשנת 1966 היא התפרקה והוחלפה על ידי הבנקים המרכזיים של מדינות אלה.

==ראו גם==
* הבנק של אוגנדה
* הקהילייה המזרח-אפריקנית

קטגוריה:בנקים מרכזיים
קטגוריה:אפריקה: כלכלה
קטגוריה:מזרח אפריקה הבריטית
קטגוריה:טנזניה: היסטוריה
ג'יימס וילסון (כדורגלן)

ג'יימס אנטוני וילסון (באנגלית: James Anthony Wilson; נולד ב-1 בדצמבר 1995) הוא כדורגלן אנגלי המשחק בעמדת החלוץ באברדין מליגת העל הסקוטית. הוא שיחק גם בנבחרות אנגליה הצעירות.

==קריירה==
וילסון נולד בבידולף, עיירה במחוז סטפורדשייר. הוא אותר על ידי הסקאוטר של מנצ'סטר יונייטד בגיל 7. עבר דרך אקדמיית הנוער של המועדון, וערך את הופעתו הראשונה בקבוצה הצעירה לגילאי 18 ומטה, כבן 14, במשחק ידידות באוקטובר 2010 נגד קבוצה סלובקית. לאחר מכן ערך את הופעת בכורתו התחרותית, במשחק ליגה נגד וסט ברומיץ' אלביון בפברואר 2011. המשיך להשתתף במשחקים בעונה זו, ולאחר מספר משחקים הבקיע שער בניצחון 1–2 על אברטון.

ביולי 2012 האריך את חוזהו במנצ'סטר יונייטד, והחל את עונת 2012 - 2013 במדי הקבוצה הצעירה. חרף העובדה שלקח לו חמישה משחקים עד שהבקיע את שערו הראשון בעונה זו, הבקיע 5 שערים במשחק החמישי נגד ניוקאסל יונייטד בספטמבר 2012, ובכך שבר שיא של כמות השערים השנייה בגודלה ששחקן הבקיע בתקופתו של מאמן הקבוצה סר אלכס פרגוסון.

חרף זה שלקח חלק בולט בעתודות קמפיין טרום עונת 2013 - 2014, המשיך בתפקידו בקבוצה הצעירה לגילאי 18 ומטה, כשהבקיע שבעה שערים בשישה משחקים רצופים בתחילת העונה (כולל כמה בליגת האלופות לנוער, נגד באייר לברקוזן ושחטאר דונצק), כולל במשחק נוסף נגד בורי בקבוצת העתודה. וילסון המשיך להיות פעיל ודומיננטי בקבוצת העתודה, ולאחר שהבקיע שער במשחק נגד וולברהמפטון וונדררס במרץ 2014, חווה את זימונו הראשון לקבוצה הבוגרת של המועדון באפריל באותה השנה. הוא ערך את הופעת בכורתו במדי הקבוצה הבוגרת חודש לאחר מכן, כששיחק נגד האל סיטי ב-6 במאי, כשהטביע את חותמו בשני שערים בניצחון 3-1.

השער הראשון של וילסון בעונת 2014–2015 הגיע בינואר 2015, כשנכנס כמחליף לג'וני אוונס, הבקיע בתוספת הזמן, ועזר לקבוצתו לנצח 0–2 את קווינס פארק ריינג'רס.

ב-26 בנובמבר 2015 הושאל לברייטון אנד הוב אלביון מליגת המשנה האנגלית עד לסיום העונה. ב-20 באוגוסט 2016 הושאל לדרבי קאונטי עד לסיום העונה. ב-10 בינואר 2018 הושאל לשפילד יונייטד עד לסוף העונה.

ב-3 ביולי 2019, לאחר עונת השאלה באברדין, שוחרר וילסון ממנצ'סטר יונייטד וחתם לשנתיים באותה קבוצה.

==קישורים חיצוניים==

*[http://www.manutd.com/en/Players-And-Staff/First-Team/James-Wilson.aspx הפרופיל של ג'יימס וילסון], האתר של מנצ'סטר יונייטד

==הערות שוליים==

קטגוריה:חלוצי כדורגל אנגלים
קטגוריה:כדורגלנים אנגלים
קטגוריה:כדורגלני מנצ'סטר יונייטד
קטגוריה:כדורגלני ברייטון אנד הוב אלביון
קטגוריה:כדורגלני דרבי קאונטי
קטגוריה:כדורגלני שפילד יונייטד
קטגוריה:אנגלים שנולדו ב-1995
זאב מילוא

זאב מילוא (1 בפברואר 1922 – 2 במאי 2020) היה מהנדס אלקטרוניקה ישראלי, קצין בחיל הקשר והאלקטרוניקה בדרגת אלוף-משנה, חתן פרס ביטחון ישראל לשנת 1960.

==קורות חיים==
נולד בשם ולדימיר מילר בשנת 1922 לאלכסנדר ואנקה בממלכת יוגוסלביה. לסבו הייתה טחנת קמח גדולה בווירוביטיצה, שם חיו גם קרובי משפחתו.
גדל בזאגרב, בירת קרואטיה. בנעוריו היה פעיל כחובב רדיו. מדינות הציר פלשו ליוגוסלביה במלחמת העולם השנייה באפריל 1941. במאי אותה שנה שלחו אותו הוריו למשפחתו בווירוביטיצה. הוא נשלח לעבודות כפייה, אולם זכה לפטור מרופא ושב להוריו בזאגרב.
ב-1942, בעקבות הסכם שבו הבטיחו האוסטשה לגרש את יהודי קרואטיה למחנות ההשמדה, נשלחו לאושוויץ חמישה מבני משפחתו שהתגוררו בווירוביטיצה. עקב כך החליטה משפחתו לברוח לאזור הכיבוש האיטלקי בקרואטיה בדלמטיה. באותה שנה הצליחו הוריו להשיג מסמכי מעבר מזויפים דרך חברה שעבדה במשטרת זאגרב. עם מסמכים אלה הגיעו לאזור הכיבוש האיטלקי (בסושאק, סמוך לרייקה) והוכרו שם כקתולים.
בעקבות כיבוש דרום איטליה בידי האמריקאים וחתימת איטליה על שביתת נשק עם בעלות הברית בספטמבר 1943, עזבו הכוחות האיטלקים את דלמטיה והשטח נתפס על ידי הפרטיזנים. מילר הצטרף אליהם. במסגרת הפרטיזנים התיידד עם קצין פרטיזני, יהודי גם הוא, שפינה אותם דרומה, כאשר הכוחות הגרמנים התקרבו לעיירה שבה גרו. לאחר מכן שהו קצרות בקריקווניצה (Crikvenica), סן (Senj), ליקה (Lika), נובי וינודולסקי (Novi Vinodolski) והגיעו לקורדון (Kordun). בהמשך התקבל לפרטיזנים שם כטכנאי רדיו ושירת בתפקידו למעלה משנה.

בתום המלחמה שב עם משפחתו לזאגרב והתחיל ללמוד הנדסת חשמל. משכורתו של האב לא הספיקה לכסות את הוצאות הקיום ומצבה הכלכלי של המשפחה היה קשה, לכן החליטו לעלות לישראל, למרות שזאב היה קרוב לסיום לימודיו. את אשתו לעתיד, סטודנטית גם היא, הכיר במהלך לימודיו.

בסוף יוני 1949 עלה לישראל. הוא סיים לימודי הנדסת חשמל בטכניון. הצטרף לחיל הקשר והאלקטרוניקה כאזרח עובד צה"ל. בשנת 1960 זכה בפרס ביטחון ישראל, יחד עם סא"ל אלכסנדר רוזן וסרן צבי ורדיאל, על פיתוח בתחום ההצפנה. התגייס לצה"ל בדרגת רב-סרן, המשיך כראש ענף מחשבים במפקדת קצין קשר ואלקטרוניקה ראשי והתקדם לדרגת אלוף-משנה במפקדה זו.

לאחר סיום שירותו בצה"ל מונה בשנת 1978 למנכ"ל "כור תקשורת והתראה", ובתחילת 1986 מונה לסגן מנהל חטיבת איתות ובקרה ב"מוטורולה ישראל".

נפטר ב-2 במאי 2020.

==קישורים חיצוניים==
* 
* [http://www.jwmww2.org/soldier.aspx?id=8150 זאב מילוא], באתר מוזיאון הלוחם היהודי
* [http://www.amutakesher.org.il/?CategoryID=182&ArticleID=97 מר ולדימיר מילר - זאב מילוא], באתר העמותה להנצחת חללי חיל הקשר והתקשוב

==הערות שוליים==

קטגוריה:מהנדסי חשמל ישראלים
קטגוריה:חיילי חיל הקשר והתקשוב
קטגוריה:זוכי פרס ביטחון ישראל
קטגוריה:מנכ"לים יוצאי שירות קבע בצה"ל
קטגוריה:עולים לאחר קום המדינה: 1948–1950
קטגוריה:פרטיזנים יהודים מיוגוסלביה
קטגוריה:פרטיזנים יהודים מקרואטיה
קטגוריה:ניצולי השואה: קרואטיה
קטגוריה:ישראלים ילידי יוגוסלביה
קטגוריה:ישראלים ילידי קרואטיה
קטגוריה:אזרחים עובדי צה"ל
קטגוריה:אלופי-משנה בצה"ל
קטגוריה:בוגרי הטכניון - מכון טכנולוגי לישראל
קטגוריה:ישראלים שנולדו ב-1922
קטגוריה:ישראלים שנפטרו ב-2020
מיקי סירושטיין

מיכאל (מיקי) סירושטיין (באוקראינית: Майкл Сіроштейн; נולד ב-25 באפריל 1989) הוא כדורגלן ישראלי המשחק בעמדות הקשר האחורי והבלם.

==קריירה==
סירושטיין נולד באוקראינה הסובייטית שבברית המועצות לשעבר, ובגיל שנה עלה לישראל, הוריו התגרשו לאחר כשלוש שנים, ואביו ירד לאוסטרליה. סירושטיין החל את הקריירה שלו בקבוצת הילדים של הפועל רעננה. ב-1 באוגוסט 2009 ערך את הופעת הבכורה שלו בקבוצה הבוגרת, במשחק מול הפועל עכו במסגרת גביע הטוטו, אשר הסתיים בתיקו 1–1. עד סיום העונה הוא הספיק לרשום עוד הופעה במפעל, אך לא זכה לדקות משחק בליגה. לאחר שרעננה נשרה בתום העונה לליגה הלאומית קיבל את ההזדמנות בהרכב הקבוצה. ב-13 באוגוסט 2010 הבקיע את שער הבכורה שלו בקריירה בניצחון 0–1 על הפועל הרצליה. ב-18 במרץ 2011 עלה כמחליף בדקה ה-22 והבקיע צמד שהוביל לניצחון 2–1 נגד מכבי באר שבע.

בספטמבר חתם במועדון ספורט אשדוד מליגת העל. ב-22 בספטמבר 2012 ערך את הופעת הבכורה שלו בליגת העל, בניצחון 0–1 על מכבי חיפה. ב-13 באפריל 2013 הבקיע את שער הבכורה שלו בליגה, בניצחון 0–1 על הפועל חיפה.

ב-12 ביולי 2016 חתם לשנתיים בבני יהודה תל אביב אולם שוחרר כעבור כחודש לאחר שרשם שתי הופעות בגביע הטוטו והופעה אחת בליגת העל. ב-2 באוקטובר 2016 חזר למ.ס. אשדוד וחתם על חוזה עד תום העונה.

ב-15 ביוני 2017 חתם לעונה אחת בבית"ר ירושלים עם אופציה לעונה נוספת. ב-20 ביולי ערך את הופעת הבכורה שלו במועדון, בהפסד 0–4 לבוטב פלובדיב במסגרת השלב השני של מוקדמות הליגה האירופית. את שערו הראשון במדי בית"ר ירושלים כבש ב-24 בדצמבר 2017, בניצחון 1–3 על מ.ס. אשדוד.

ב-3 ביולי 2019 עזב כשחקן חופשי וחתם לעונה וחצי בסופאן בורי מליגת העל התאילנדית תמורת 300 אלף דולר לעונה. ב-7 ביולי 2019 ערך את הופעת הבכורה שלו בקבוצה בתיקו 0–0 עם האלופה בורירם יונייטד. ב-18 באוגוסט 2019 כבש את שער הבכורה שלו, בהפסד קבוצתו 1–3.

ב-13 בינואר 2020 חתם בהפועל חיפה עד לסוף העונה.

ב-10 בפברואר 2022 חזר לבני יהודה תל אביב מהליגה הלאומית.

ב-20 ביוני 2022 חתם בסקציה נס ציונה.

==קישורים חיצוניים==

* 

==הערות שוליים==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:קשרי כדורגל ישראלים
קטגוריה:כדורגלני הפועל רעננה
קטגוריה:כדורגלני מועדון ספורט אשדוד
קטגוריה:כדורגלני בני יהודה תל אביב
קטגוריה:כדורגלני בית"ר ירושלים
קטגוריה:כדורגלני הפועל חיפה
קטגוריה:כדורגלנים ישראלים בתאילנד
קטגוריה:רעננה: כדורגלנים
קטגוריה:ישראלים ילידי אוקראינה
קטגוריה:ישראלים ילידי ברית המועצות
קטגוריה:עולים בשנות ה-1990
קטגוריה:ישראלים שנולדו ב-1989
בית ענון

בית עינון (בערבית: بيت عينون, בתעתיק מדויק: בית עינון) הוא כפר פלסטיני, השוכן כ-5 ק"מ מצפון-מזרח לחברון. בשנת 2007 נמנו בו 1,809 תושבים ב-282 משפחות.

== היסטוריה ==
לפי הסברה, המבוססת על זיהויו של אוסביוס, הכפר בית ענון שוכן באזור של היישוב המקראי בית ענות, ומשמר את שמו.

בח'רבת בית עינון הסמוכה נערכה חפירה ארכאולוגית. במקום נמצאו מספר גלוסקמאות המתוארכות למאה ה-1 לספירה. על כמה מהם כתובות בארמית וביוונית, ואחת נושאת כתובת בעברית עם המילה "ישראל". בתקופה הביזנטית נבנו במקום שלוש כנסיות. ממצאים נוספים כוללים שני בורות מים, שתי גתות וקברים אחדים.

לפי הגאוגרף המוסלמי מוקדסי, בית עינון נודע בתקופה העבאסית באיכות הצימוקים שייצר. הכפר, ובו 18 משפחות, מופיע ברישומי גביית מסים מהתקופה העות'מאנית. ויקטור גרן ביקר במקום בשנת 1863, וייחס את השרידים שמצא בחירבת בית ענון לתקופה הביזנטית. המקום מוזכר גם בסקר של הקרן לחקר ארץ ישראל משנת 1883.

במלחמת ששת הימים עבר הכפר לשליטת ישראל, ואוכלוסייתו, שהייתה בת 4,967 נפש, הצטמצמה במידה ניכרת, לאחר שרבים מתושביו עברו לירדן.

==לקריאה נוספת==
* 
* https://www.antiquities.org.il/Article_eng.aspx?sec_id=17&sub_subj_id=388&id=695

==הערות שוליים==

קטגוריה:נפת חברון
קטגוריה:הרשות הפלסטינית: יישובים
קטגוריה:יישובים ערביים המשמרים שם עברי
פז'מיסל קובאז'

פז'מיסל קובאז (בצ'כית: Přemysl Kovář; נולד ב-14 באוקטובר 1985) הוא כדורגלן עבר צ'כי ששיחק בעמדת השוער.

==קריירה==
קובאז' התחיל את הקריירה שלו במחלקת הנוער של פ.צ. סלובצקו. לאחר שלא הצליח לעלות לקבוצה הבוגרת, הושאל בינואר לקונוויצה לצבור דקות משחק. עונה לאחר מכן הושאל ללאמיה מהליגה השלישית ביוון. בקיץ היה קרוב לחתימה בדינמו צ'סקה בודייוביצה, אך בסופו של דבר חתם בסלובן ליברץ ושימש כשוער שני. בשנת הושאל לאוסטי נאד לאבם. לאחר שהושאל בסתיו לויקטוריה ז'יז'יקוב, חזר בפברואר לליברץ והפך לשוער הראשון.

ב-25 ביולי 2013 ערך את הופעת הבכורה שלו באירופה במסגרת מוקדמות הליגה האירופית נגד סקונטו ריגה. במשחק זה הספיק אף להדוף בעיטת עונשין.

ביוני חתם בהפועל חיפה. במהלך תקופתו בחיפה, סבל קובאז' מאי יציבות כאשר לא הצליח לשמור על מקומו בהרכב הראשון. בינואר הוקפא לאחר החתמתו של מריאן אנטולוביץ'. בספטמבר חתם בצ'רנו מורה ורנה מליגת העל הבולגרית.

בינואר חזר לצ'כיה וחתם בסלביה פראג כשוער שני.

==קישורים חיצוניים==

* 

קטגוריה:צ'כים שנולדו ב-1985
קטגוריה:כדורגלנים צ'כים
קטגוריה:שוערי כדורגל צ'כים
קטגוריה:כדורגלני סלובצקו
קטגוריה:כדורגלני סלובן ליברץ
קטגוריה:כדורגלני ויקטוריה ז'יז'קוב
קטגוריה:כדורגלני הפועל חיפה
קטגוריה:כדורגלני צ'רנו מורה וארנה
קטגוריה:כדורגלני סלביה פראג
קטגוריה:ספורטאים צ'כים ביוון
קטגוריה:ספורטאים צ'כים בישראל
קטגוריה:ספורטאים זרים בבולגריה
קטגוריה:כדורגלנים זרים בישראל
זעמן מזרחי

זעמן מזרחי (שם מדעי: Hemorrhois ravergieri) הוא מין נחש לא ארסי המצוי במערב, מרכז ודרום מזרח אסיה.
== מאפיינים ==
עורו בדרך כלל בגוון חום-אפרפר, עם סדרה של מעוינים כהים על הגב ושורה של מעוינים קטנים יותר בכל אחד מצדי גופו. לקראת הזנב הופכים המעוינים לנקודות ובזנב עצמו מתאחדות הנקודות לקו רציף. לזעמן המזרחי כתם כהה מאחורי כל עין וכתם כהה מתחת לכל עין.

הזעמן המזרחי מגיע לאורך של 1.33 מטרים, כשאורך הזנב הוא 33 סנטימטר.

בישראל מצוי הזעמן המזרחי באזור החרמון, המהווה את גבול תפוצתו הדרומי. בישראל נמצא הזעמן המזרחי בסכנת הכחדה חמורה.

==קישורים חיצוניים==

==הערות שוליים==

קטגוריה:זעמניים
קטגוריה:ארץ ישראל: נחשים שאינם ארסיים
קטגוריה:בעלי חיים שתוארו ב-1832
יינסי גייטס

יינסי גייטס (באנגלית: Yancy Gates; נולד ב-15 באוקטובר 1989 בסינסינטי) הוא כדורסלן אמריקאי. גובהו 2.06 מ' והוא משחק בעמדת הסנטר.

==ביוגרפיה==
גייטס נולד בסינסינטי שבמדינת אוהיו בארצות הברית. ב-2008 החל ללמוד באוניברסיטת סינסינטי, ושיחק בקבוצת הכדורסל שלה, סינסינטי ברקטס. בעונתו הראשונה בקבוצה נבחר לקבוצת השחקנים החדשים ("רוקיז") של אזור המזרח בליגת המכללות. במהלך כל ארבע העונות בהן שיחק בסינסינטי היה הריבאונדר המוביל של הקבוצה, הישג שאף כדורסלן אחר ששיחק בסינסינטי לא הגיע אליו מעולם. בסך הכל, קלע במהלך העונות 1,485 נקודות (המקום ה-14 בהיסטוריית הקלעים של סינסינטי) ולקח 916 כדורים חוזרים (מקום תשיעי בהיסטוריה של סינסינטי). בצד זאת, במהלך העונה האחרונה שלו בקבוצה היה מעורב בתקרית אלימה עם שחקן קבוצה יריבה, והושעה לשישה משחקים. עם סיום לימודיו ניסה ללא הצלחה להיבחר בדראפט ה-NBA.

בעונת שיחק בפיינו ז'ווייגז'דס פסווליס מליגת העל הליטאית. בסיום העונה עבר לברוחוס דה גואיאמה מליגת העל הפוארטו ריקנית, שמשחקיה מתקיימים בקיץ. בעונת עבר להפועל אילת, ובסיום העונה עבר עם מאמנו, עודד קטש, להפועל תל אביב.

ב-7 ביוני 2015 חתם על חוזה לשלוש שנים בהפועל ירושלים ובתחילת עונתו הראשונה בחוזה, הושאל לשאנשי דרגונס מהליגה הסינית.

ב-2016 חתם בבון הגרמנית אך שוחרר. בקיץ 2016 חתם בנהריה. באמצע עונת 2016-17 במדי עירוני נהריה נתפס גייטס על שימוש בחומרים אסורים והושעה עד תום העונה.

==קישורים חיצוניים== 

* [https://web.archive.org/web/20160831233040/http://www.gobearcats.com/sports/m-baskbl/mtt/gates_yancy00.html יינסי גייטס] באתר אוניברסיטת סינסינטי
* 

קטגוריה:כדורסלני הפועל אילת
קטגוריה:כדורסלני הפועל תל אביב
קטגוריה:כדורסלני הפועל ירושלים
קטגוריה:כדורסלני טלקום בון
קטגוריה:כדורסלני עירוני נהריה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלנים שהורשעו באימרוץ בישראל
קטגוריה:אוהיו: כדורסלנים
קטגוריה:אמריקאים שנולדו ב-1989
קטגוריה:סנטרים (כדורסל)
שניר שוקר

שניר שוקר (נולד ב-8 במאי 1989) הוא כדורגלן ישראלי המשחק בעמדת הקשר ומשמש כקפטן קבוצת הפועל רעננה.

==קריירה==
שוקר התחיל את הקריירה שלו במחלקת הנוער של הפועל רעננה. בעונת 2008/2009 הצטרף לאימוני הקבוצה הבוגרת, כשבמקביל הוא הבקיע 20 שערים בקבוצת הנוער שעלתה לראשונה בתולדותיה לליגת העל לנוער. ב-26 בינואר 2009 ערך את הופעת הבכורה שלו בקריירה, כשנכנס כמחליף וכבש את שער הניצחון (2–1) במשחק נגד הפועל רמת השרון במסגרת הליגה הלאומית. בסיום העונה עלתה הקבוצה הבוגרת לראשונה בתולדותיה לליגת העל. ב-22 באוגוסט 2009 ערך את הופעת הבכורה שלו בליגת העל, כשנכנס כמחליף בהפסד 1–2 להפועל באר שבע, ולאחר שערך 25 הופעות בעונת 2009/2010 ירדה הקבוצה בחזרה לליגה הלאומית.

לאחר שעזבו את רעננה שחקנים רבים, קיבל שוקר הזדמנות בהרכב הפותח ובעונת 2010/2011 רשם 31 הופעות ושער אחד, כאשר ברוב המשחקים הוא השלים 90 דקות. בעונת 2012/2013 הבקיע שלושה שערים בליגה, בנוסף לשני שערים בגביע המדינה, וסייע לקבוצתו לחזור לליגת העל. ב-12 באפריל 2014 הבקיע את שער הבכורה שלו בליגת העל, בניצחון 4–2 נגד מכבי פתח תקווה. בעונת 2015/2016 כבש שלושה שערים בליגת העל והיה שותף לעונה הטובה ביותר בתולדות הפועל רעננה, עת העפילה לראשונה לפלייאוף העליון. בתחילת עונת 2016/2017 נפצע ונותח בברכו, ולאחר שחזר לשחק במרץ 2017 שותף עד תום העונה בשבעה משחקים כמחליף וכבש שני שערים. בעונת 2017/2018 ערך 15 הופעות וכבש שער אחד.

==קישורים חיצוניים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני הפועל רעננה
קטגוריה:רעננה: כדורגלנים
קטגוריה:ישראלים שנולדו ב-1989
פסיפאה (קבוצת ירחים)

קבוצת פסיפאה היא קבוצת ירחים לא רגילים של צדק, הנעים סביבו במסלולים רטרוגרדיים, אשר דומים למסלולו של הירח פסיפאה. מסלוליהם הם בכיוון השעון, כלומר מנוגדים לכיוון הסיבוב של צדק סביב עצמו. רבים מעריכים כי לירחים אלו מקור משותף בגלל מסלוליהם הדומים.

מרחקם של ירחי הקבוצה מצדק נע בין 22.8 ל-24.1 מיליון ק"מ, בדומה לקבוצת קארמה. מישור מסלוליהם סוטה מהמישור המשווני של צדק בזווית שבין 144.5° ל-158.3°, והאקסצנטריות של המסלולים (מידת האליפטיות) היא בין 0.25 ל-0.43.

הירחים העיקריים בקבוצה, בסדר יורד לפי גודלם, הם:
* פסיפאה
* סינופה
* קלירואי
* מגאקליטה
* אוטונואה
* יורידומה
* ספונדה 
האיגוד האסטרונומי הבינלאומי משתמש בשמות המסתיימים באות e לכל הירחים הרטרוגרדיים, ובכללם ירחי קבוצה זו.

== מקור ==
מעריכים כי קבוצת ירחי פסיפאה נוצרה לאחר שצדק לכד אסטרואיד בקוטר כ-60 ק"מ, שבהמשך התנגש בכוכב ונשבר למספר קטן של חלקים. החלקים הפכו לירחים. מרבית מסת האסטרואיד נותרה בירח פסיפאה, 87% מהמסה בהנחה שסינופה הוא חלק מהקבוצה, או 99% בהנחה שסינופה אינו שייך לקבוצה (ראה המשך). יתר המסה התחלקה בין הירחים האחרים.

ההנחה שיש מקור משותף לירחי קבוצת פסיפאה היא שנויה במחלוקת, שלא כמו בקבוצות קארמה ואננקה. אי ההסכמה נובע מצבע שונה של הירחים, הבדלים באקסצנטריות של המסלולים, ופיזור רחב של הסטיה של מסלוליהם מהמישור המשווני של צדק בהשוואה לקבוצות אחרות.

הסבר אחד להבדלים בין מסלולי הירחים הוא שינוי הדרגתי במסלולים, בעיקר של פסיפאה וסינופה, כתוצאה מהשפעה שונה של הגרביטציה של צדק על המסלולים (השפעה התלויה בסינכרוניזציה בין תנועת הירח והכוכב). אפשרות חלופית היא שסינופה אינו תוצר של אותה התנגשות עם אסטרואיד, ונלכד על ידי צדק בנפרד ממנה.

==קישורים חיצוניים==

* [http://solarsystem.nasa.gov/planets/profile.cfm?Object=Jupiter&Display=Sats ירחי צדק באתר נאס"א]

קטגוריה:ירחי צדק
גבריאל ג'ורג'ו

גבריאל ניקו ג'ורג'ו (ברומנית: Gabriel Nicu Giurgiu; נולד ב-3 בספטמבר 1982) הוא כדורגלן עבר רומני, ששיחק בעמדת הקשר אחורי.

==קריירה==
ג'ורג'ו התחיל את הקריירה שלו באוניברסיטאטה קלוז' ששיחקה אז בליגה השנייה. לאחר 7 שנים בהם נכשלו מאמציו של המועדון להעפיל לליגת העל הרומנית. בינואר המועדון היה במקום הראשון בליגה כאשר ג'ורג'ו היה מבין השחקנים המובילים במועדון והוא חתם באוצלול גאלאץ עימה הגיע למקום החמישי שהוביל למוקדמות גביע אופ"א. באוגוסט חתם ברובין קאזאן. לאחר שלא זכה לדקות משחק, באוגוסט הושאל לאוצלול גאלאץ ובינואר חתם במועדון. בעונת זכה עם המועדון באליפות לראשונה בתולדותיו. ביולי זכה עם המועדון בסופר קאפ לאחר ניצחון על סטיאווה בוקרשט (במשחק זה הוא שיחק 4 דקות בלבד ובעקבות פציעה הוחלף על ידי גבריאל ויליאנטי). בקיץ חתם במכבי נתניה. ב-21 במרץ 2015 הבקיע את שער הבכורה שלו במועדון בניצחון 1-3 נגד הפועל פתח תקווה. בסיום העונה עזב את המועדון וחזר לרומניה וחתם בקונקורדיה קיאז'נה. בקיץ חזר לאוניברסיטה קלוז'.

בקיץ פרש מכדורגל.

לאחר ההצלחה עם אוצלול, במאי זומן לסגל נבחרת רומניה. ב-8 ביוני 2011 ערך את הופעת הבכורה שלו בנבחרת במשחק ידידות נגד .

==קישורים חיצוניים==

קטגוריה:כדורגלנים רומנים
קטגוריה:קשרי כדורגל רומנים
קטגוריה:קלוז'-נאפוקה: כדורגלנים
קטגוריה:כדורגלני אוניברסיטת קלוז'
קטגוריה:כדורגלני אוצלול גאלאץ
קטגוריה:כדורגלני רובין קאזאן
קטגוריה:כדורגלני מכבי נתניה
קטגוריה:כדורגלני קונקורדיה קיאז'נה
קטגוריה:כדורגלני נבחרת רומניה
קטגוריה:כדורגלנים זרים בישראל
קטגוריה:ספורטאים זרים ברוסיה
קטגוריה:ספורטאים רומנים בישראל
קטגוריה:רומנים שנולדו ב-1982
הנרי קיפרונו קירווה

הנרי קיפרונו קירווה (באנגלית: Henry Kiprono Kirwa; נולד ב-4 במאי 1973) הוא אתלט קנייתי. קירווה, בעל לקות ראייה, התחרה במשחקים הפאראלימפיים בעבור המשלחת הקנייתית וזכה בשש מדליות, בהן ארבע מדליות זהב.

==ביוגרפיה==
===בייג'ינג 2008===
קירווה לקח לראשונה חלק במשלחת הפאראלימפית ב, והתחרה בשלושה מרחקים. הוא זכה במדליית הזהב בריצת 1500 מטר כשסיים את מקצה הגמר בזמן של 4:06.11 דקות, במדליית זהב נוספת כשקבע שיא עולם בריצת 5000 מטר עם 14:24.02 דקות, ובמדליית זהב שלישית עם שיא פאראלימפי של 31:42.97 דקות בריצת 10000 מטר.

===קרייסטצ'רץ' 2011===
באליפות העולם באתלטיקה לנכים שהתקיימה בקרייסטצ'רץ' בשנת 2011 זכה קירווה במדליית הכסף במקצה ל-1,500 מטרים עם תוצאה של 4:02.07 דקות, ובמדליית כסף נוספת בריצת 5,000 מטרים בזמן של 14:41.80 דקות. הוא לקח חלק גם במרוץ השליחים 4X100, אולם קבוצתו פסלה ולא סיימה את התחרות.

===לונדון 2012===
קירווה שב לייצג את מדינתו ב. הוא זכה במדליית הארד בריצת 5000 מטרים, כשעצר את השעון על 14:20.76 דקות, ובריצת 1500 מטרים סיים במקום החמישי במקצה הגמר עם תוצאה של 3:53.55 דקות.

===ריו דה ז'ניירו 2016===
ב השתתף קירווה בשתי תחרויות. בריצת 5,000 מטר (קטגוריה T12/13) בה זכה במדליית הזהב עם תוצאה של 14:17.32 דקות, ובריצת 1,500 מטר בה זכה במדליית הארד כשעצר את השעון על 3:49.59 דקות.

==קישורים חיצוניים==
* [http://www.paralympic.org/ipc_results/search.php?sport=all&games=all&medal=all&npc=all&gender=all&name=Kirwa&fname=Henry היסטוריית התחרויות הפאראלימפיות בהן השתתף קירווה] באתר הוועד הפאראלימפי הבינלאומי

==הערות שוליים==

קטגוריה:ספורטאי ספורט נכים
קטגוריה:אלופים פאראלימפיים
קטגוריה:רצים קנייתים למרחקים בינוניים
קטגוריה:רצים קנייתים למרחקים ארוכים
קטגוריה:אתלטים במשחקים הפאראלימפיים בייג'ינג (2008)
קטגוריה:אתלטים במשחקים הפאראלימפיים לונדון (2012)
קטגוריה:אתלטים במשחקים הפאראלימפיים ריו דה ז'ניירו (2016)
קטגוריה:ילידי 1973
The Antichrist

The Antichrist הוא האלבום השביעי של להקת הת'ראש מטאל הגרמנית דסטרקשן. האלבום יצא לאור בספטמבר של שנת 2001, ונחשב על ידי רבים לאחד האלבומים המוצלחים ביותר של הלהקה.

==ליריקה==
השיר השני באלבום מוקדש לתעשיית המטאל ומהלל אותה, עם דגש על סגנון הת'ראש מטאל, וניתן לשמוע בו התייחסויות לאלבומי ת'ראש מטאל משפיעים, כגון Pleasure to Kill של להקת קריאייטור וBonded by Blood של אקסודוס. השיר השלישי תוקף את הדת הנוצרית בטענה שהיא גורמת למלחמות ומוות. שיר 5 הוא שיר אנטי מלחמה.

==רשימת שירים==
כל השירים נכתבו והולחנו על ידי להקת דסטרקשן.

==מבצעים==
דסטרקשן
*שמיר - שירה, גיטרה בס
*מייק - גיטרה
*מארק ריין - תופים

==קישורים חיצוניים==

* [http://www.allmusic.com/album/mw0000014104 האלבום באתר Allmusic]

קטגוריה:אלבומי דסטרקשן
מרקו שולר

מרקו שולר (בסלובנית: Marko Šuler; נולד ב-9 במרץ 1983) הוא כדורגלן עבר סלובני ששיחק בעמדת הבלם.

==קריירה==
שולר התחיל את הקריירה שלו בקבוצות הילדים של פרטיזן סלובני גרדץ, ובגיל 13 עבר לאוסטריה ושיחק בקבוצות הנוער של קלגנפורט וקרנטן. בשנת חתם בדרבוגרד, עמה עלה לליגת העל הסלובנית בסיום עונת . בשנת חתם בגוריצה, במדיה שיחק ארבע שנים ועמה זכה בשתי אליפויות רצופות. בינואר חתם בגנט מליגת העל הבלגית, ובעונת זכה עם המועדון בגביע.

ב-3 בינואר 2012 הגיע שולר לישראל והושאל עד תום העונה להפועל תל אביב. שבוע לאחר מכן ערך את הופעת הבכורה שלו במועדון, כשנכנס כמחליף בניצחון 3–1 על מכבי פתח תקווה במסגרת גביע הטוטו. ב-21 בינואר ערך את הופעת הבכורה שלו בליגת העל, כשפתח בהרכב בניצחון 7–3 על מכבי נתניה. בסך הכל ערך 22 הופעות במדי הפועל תל אביב בכל המסגרות עד תום עונת 2011/2012, וזכה עמה בגביע המדינה, לאחר שפתח בהרכב הקבוצה בניצחון 2–1 על מכבי חיפה במשחק הגמר.

בקיץ חתם בלגיה ורשה מליגת העל הפולנית. שולר לא זכה לדקות משחק רבות אך היה חלק מסגל הקבוצה שזכתה באליפות בתום העונה באליפות. בדצמבר חזר לסלובניה וחתם בקבוצת מריבור, עמה זכה באליפות בתום העונה. בעונה שלאחר מכן זכה עם הקבוצה באליפות שנייה ברציפות, ובעונת זכה עמה בגביע הסלובני. בעונת זכה עם הקבוצה באליפות נוספת, ובעונת זכה באליפות רביעית עם המועדון, ובסופה פרש ממשחק פעיל.

===נבחרת סלובניה===
שולר ערך את הופעת הבכורה שלו בנבחרת סלובניה במרץ , במשחק ידידות נגד . ב-20 באוגוסט 2008 הבקיע את שער הבכורה שלו בנבחרת, במשחק ידידות נגד . שולר היה חלק מסגל הנבחרת למונדיאל 2010, ובסך הכל ערך 39 הופעות במדי הנבחרת, בהן כבש שלושה שערים.

==תארים==
; גוריצה
*אליפות סלובניה: 2004/2005, 2005/2006

; גנט
*הגביע הבלגי: 2009/2010

; הפועל תל אביב
*גביע המדינה: 2011/2012

; לגיה ורשה
*אליפות פולין: 2012/2013
*הגביע הפולני: 2012/2013

; מריבור
*אליפות סלובניה: 2013/2014, 2014/2015, 2016/2017, 2018/2019
*הגביע הסלובני: 2015/2016
*הסופר קאפ הסלובני: 2014

==קישורים חיצוניים==

* 
* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:כדורגלנים סלובנים
קטגוריה:בלמי כדורגל סלובנים
קטגוריה:כדורגלני נבחרת סלובניה
קטגוריה:כדורגלני גוריצה
קטגוריה:כדורגלני גנט
קטגוריה:כדורגלני הפועל תל אביב
קטגוריה:כדורגלני לגיה ורשה
קטגוריה:כדורגלני מריבור
קטגוריה:כדורגלנים זרים בישראל
קטגוריה:ספורטאים סלובנים באוסטריה
קטגוריה:ספורטאים סלובנים בבלגיה
קטגוריה:ספורטאים סלובנים בישראל
קטגוריה:ספורטאים זרים בפולין
קטגוריה:כדורגלני מונדיאל 2010
קטגוריה:סלובנים שנולדו ב-1983
Eternal Devastation

Eternal Devastation הוא האלבום השני של להקת הת'ראש מטאל הגרמנית דסטרקשן. האלבום יצא לאור ביולי 1986, ונחשב לאבן דרך בהיסטוריה של המטאל.

==רשימת שירים==

==מבצעים==
*שמיר - שירה, גיטרה בס
*מייק - גיטרה
*תומאס סנדמן - תופים

==קישורים חיצוניים==

* [http://www.metal-archives.com/albums/Destruction/Eternal_Devastation/5283#album_tabs_reviews Eternal Devastation] באתר Encyclopaedia Metallum

קטגוריה:אלבומי דסטרקשן
אוניברסליות (תורת הקטגוריות)

בתורת הקטגוריות, אוניברסליות היא תכונה של אובייקטים כלליים במסגרת קטגוריה נתונה, שממנה נובע שהם מייצגים משפחה רחבה של אובייקטים. למינוח זה שימושים רבים בתחומים שונים במתמטיקה, כמו אלגברה, טופולוגיה אלגברית ועוד. במקרים רבים ההצדקה לקיומה של בניה מתמטית היא בכך שהיא מספקת אובייקט אוניברסלי.

==הגדרה פורמלית==
יהיו <math>C,D</math> קטגוריות נתונות. יהי <math>U:D \to C</math> פונקטור ו-<math>X</math> אובייקט של <math>C</math>.

מורפיזם התחלתי מ-<math>X</math> ל-<math>U</math> הוא זוג <math>(A,\phi)</math> כאשר <math>A</math> אובייקט של <math>D</math> ו-<math>\phi : X \to U(A)</math> מורפיזם ב-<math>C</math>, כך שמתקיימת תכונת ההתחלתיות: לכל אובייקט <math>Y</math> ב-<math>D</math> ולכל מורפיזם <math>f:X \to U(Y)</math> קיים ויחיד מורפיזם <math>g:A \to Y</math> כך ש-<math>U(g) \circ \phi = f</math>, כלומר הדיאגרמה הבאה מתחלפת:

מרכז

בדומה, מורפיזם סופי הוא מורפיזם דואלי לקודם: זהו אובייקט סופי מ-<math>U</math> ל-<math>X</math>, כלומר זוג <math>(A,\phi)</math> כאשר <math>A</math> אובייקט של <math>D</math> ו-<math>\phi : U(A) \to X</math> מורפיזם ב-<math>C</math>, כך שמתקיימת התכונת הסופיות: לכל אובייקט <math>Y</math> ב-<math>D</math> ולכל מורפיזם <math>f:U(Y) \to X</math> קיים ויחיד מורפיזם <math>g:Y \to A</math> כך ש-<math>\phi \circ U(g) = f</math>, כלומר:

מרכז

מורפיזם אוניברסלי הוא בהגדרה אחת משתי הבניות לעיל, ואוניברסליות היא אחת מהתכונות (ההתחלתית או הסופית) בהתאם. בהתאם לדואליות של המונחים, ניתן להגדיר רק אחד מהם, והשני נובע ישירות על ידי החלפת כיווני החצים.

==קיום ויחידות==
אם קיים אובייקט אוניברסלי, אז הוא יחיד עד כדי איזומורפיזם. זאת משום שאם A,B אוניברסליים אז יש מורפיזם יחיד מ-A ל-B, ומורפיזם יחיד מ-B ל-A, שהרכבתם (שהיא מורפיזם מ-A ל-A) מוכרחה להיות הזהות. עם זאת, לא בכל קטגוריה קיים אובייקט אוניברסלי. 

==דוגמאות==
* מכפלה חופשית היא דוגמה לבנייה אוניברסלית בתורת החבורות, המגדירה באופן מלא את כל ההעתקות משתי חבורות נתונות לחבורה נוספת. בדומה, מכפלת היתוך היא בנייה מעט משוכללת יותר, העונה על בעיה שימושית גם בטופולוגיה אלגברית במשפט ואן קמפן.
* מכפלת חוגים היא בעלת תכונה אוניברסלית הקובעת את המיפויים מאוסף חוגים בעזרת מכפלתם. מכפלה טנזורית של אלגברות (מעל שדה) היא האלגברה הכללית ביותר המהווה תמונה של אלגברת המכפלה הקובעת את ההעתקות מהמכפלה לאלגברה אחרת.
* אלגברת קליפורד היא האלגברה הכללית ביותר בה העלאה בריבוע שקולה להפעלת תבנית ריבועית.

==ראו גם==
* מכפלה (תורת הקטגוריות)
* אובייקט התחלתי ואובייקט סופי
* אובייקט חופשי (תורת הקטגוריות) 

קטגוריה:תורת הקטגוריות
קטגוריה:מושגים במתמטיקה
Infernal Overkill

Infernal Overkill הוא אלבום הבכורה של להקת הת'ראש מטאל הגרמנית דסטרקשן. האלבום יצא לאור במאי 1985.
==רשימת שירים==
כל השירים נכתבו והולחנו על ידי להקת דסטרקשן.

==מבצעים==
*שמיר - שירה, גיטרה בס
*מייק - גיטרה
*תומאס סנדמן - תופים

==קישורים חיצוניים==

קטגוריה:אלבומי דסטרקשן
קטגוריה:אלבומי בכורה מ-1985
תעלת גאסטינו

תעלת גאסטינו (באנגלית: Gastineau Channel) היא מצר ים באורך של כ-30 ק"מ באלסקה פאנהנדל (Alaska Panhandle), ארצות הברית, המפריד בין יבשת פאנהנדל לבין האי דאגלס (Douglas Island) שבארכיפלג אלכסנדר. ג'ונו, עיר הבירה של אלסקה, שוכנת לחופי התעלה, משני צדיה: בצד היבשת נמצא אזור "דאונטאון ג'ונו" (Downtown Juneau), ואילו בצד האי דאגלס – אזור "וסט ג'ונו" (West Juneau) ודרום-מזרחית לו העיר דאגלס לשעבר, שמוזגה לתוך ג'ונו בשנת 1970. גשר דאגלס מחבר בין הדאונטאון לווסט ג'ונו.

התעלה מקשרת בין מפרץ פריץ קוב (Fritz Cove) שלחופו הצפון-מערבי של האי דאגלס לבין מעבר סטיבנס.

מפליגות בה מדרום-מזרח ועד לגשר דאגלס, מרחק של כ-16 ק"מ, אוניות גדולות (אוניות תענוגות בעונת ההפלגות). ואילו בין הגשר לנמל התעופה הבינלאומי ג'ונו או מרחק של כ-13 ק"מ – כלי שיט קטנים יותר ורק בעתות גאות גבוהה, וזאת בשל רדידות מימיה.

היא קרויה ככל הנראה על שמו של ג'ון גאסטינו (1820–1885), מהנדס אזרחי אנגלי.

== קישורים חיצוניים ==

* 

==הערות שוליים==

ג'ונו ותעלת גאסטינו כפי שנשקפים מ"רכבל הר רוברטס" (Mount Roberts Tramway): "דאונטאון ג'ונו", מימין ו"וסט ג'ונו", משמאל.]]

קטגוריה:מצרי ים באוקיינוס השקט
קטגוריה:אלסקה: מצרי ים
Spiritual Genocide

Spiritual Genocide הוא האלבום ה-13 של להקת הת'ראש מטאל הגרמנית דסטרקשן. האלבום יצא לאור בנובמבר של שנת 2011.

==רשימת שירים==
כל השירים נכתבו והולחנו על ידי להקת דסטרקשן.

==מבצעים==
דסטרקשן
*שמיר - שירה, גיטרה בס
*מייק - גיטרה
*ווארזאניאק דראמוויקץ - תופים

==קישורים חיצוניים==

* [http://www.nuclearblast.de/en/label/music/band/discography/details/2680382.70956.spiritual-genocide.html האלבום באתר של חברת התקליטים]

קטגוריה:אלבומי דסטרקשן
מאיה איזקוביץ

מאיה איזקוביץ (נולדה ב-25 בנובמבר 1987) היא זמרת-יוצרת ישראלית.

==קורות חיים==
מאיה איזקוביץ נולדה בקיבוץ מעיין ברוך להורים עולים מדרום אפריקה. אביה פיטר הוא אמן עץ ומוזיקאי הבונה כלי נגינה אתניים. בילדותה עברה המשפחה לכרכום. בגיל 14 החלה לנגן על גיטרה ולשיר. בגיל 16 הקליטה דמו והתחילה להפיץ אותו בין חברים.

בגיל 21 הקליטה באופן עצמאי את אלבום הבכורה שלה, "Safe & Sound"<ref></ref>. את האלבום הפיצה בהופעות ודרך אתר האינטרנט של אביה.

באוגוסט 2011 הוציאה מחדש את האלבום דרך הלייבל "היי פידליטי". שלושה משירי האלבום יצאו כסינגלים: "Is It Alright", "Safe & Sound" ו-"Brave Again".

זכתה בפרס אקו"ם לתגלית השנה לשנת 2012.

בשנת 2013 עברה לניו יורק לשם עבודה על אלבומה השני עם המפיק הישראלי יונתן דגן (J.Viewz). במקביל לעבודה על האלבום המשיכה להופיע, בביקוריה בישראל ובארצות הברית, שם הופיעה בין היתר ב-South by Southwest, "Mountain Jam Festival" וחיממה בהופעה של סוזן וגה.

בשנת 2014 הגיע אלבום הבכורה שלה למעמד אלבום זהב לאחר שמכר 15,000 עותקים.

בנוסף לשירי האלבום מבצעת איזקוביץ בהופעותיה גרסאות כיסוי לשירים פופולריים, ביניהם ניתן למנות את Rehab של ריהאנה, Cry Me a River של ג'סטין טימברלייק, Like a Stone של אודיוסלייב ו-Talkin' 'bout a Revolution של טרייסי צ'פמן. כמעט כל השירים שהיא מבצעת הם באנגלית, אך כתבה והלחינה את "אין לי מנוס" וכן ביצעה את "במכונית" של אתניקס ו"קולנוע" של שרון ליפשיץ.

התארחה באלבום Army of Mushrooms של אינפקטד מאשרום.

במאי 2015 יצאה שירה "My Child", סינגל ראשון מאלבומה השני. באוגוסט 2015 יצא אלבומה השני, "All Of The Miles".

בפברואר 2019 הוציאה מיני אלבום בשם "SPARKLE" בהפקת תומר יוסף.

באותה שנה הופיעה בפסטיבל "Folk Night TLV", פסטיבל פולק ישראלי. לצידה הופיעו אהוד בנאי, עמיר לב, ספיר וולך ואחרים.

בינואר 2020 הוציאה יחד עם המפיק המוזיקלי תומר כץ (D Fine Us) סינגל בשם "Body On Fire<ref></ref>".

ב-17 ביולי 2023 הוציאה את הסינגל "Ghosts".

ב-27 ביוני 2024 הוציאה את הסינגל בעברית ״סיפור קצר״. שיר שנכתב על ידי מוטי קירשנבאום וסוני בן-שמעון והופק על ידי תומר כץ.

==קישורים חיצוניים==

* 

* 
* 
* 
* [http://shironet.mako.co.il/artist?lang=1&prfid=11980 מילים של שיריה], באתר שירונט
* [https://web.archive.org/web/20171014034433/https://mayaisacowitz.bandcamp.com/album/all-of-the-miles All Of The Miles], באתר Bandcamp

==הערות שוליים==

קטגוריה:זמרות-יוצרות ישראליות
קטגוריה:זמרים-יוצרים ישראלים
קטגוריה:זמרות רוק ישראליות
קטגוריה:זמרי רוק ישראלים
קטגוריה:זמרי פולק ישראלים
קטגוריה:מעיין ברוך: אישים
קטגוריה:מועצה אזורית מבואות החרמון: אישים
קטגוריה:ישראליות שנולדו ב-1987
קטגוריה:ישראלים שנולדו ב-1987
1897 בספורט

==טניס==
===אליפות וימבלדון===
* אליפות וימבלדון 1897

==כדורגל==
===כדורגל לפי מדינות===

====איטליה====
* הוקמה התאחדות הכדורגל האיטלקית

====אנגליה====
* פרמייר ליג – אסטון וילה זוכה באליפות.
* הגביע האנגלי – אסטון וילה זוכה בגביע האנגלי.

====ארגנטינה====
* ליגת העל הארגנטינאית – "לומאס אתלטיק" מבואנוס איירס זוכה באליפות

===קבוצות שנוסדו===
====אירופה====
* בריסטול סיטי – 
* גנואה – 
* יובנטוס – 

==קישורים חיצוניים==

קטגוריה:1897 בספורט
לינקולנשייר

לינקולנשייר (באנגלית: Lincolnshire, נהגה: לִינְקֵנשייר) הוא מחוז באנגליה. המחוז ממוקם בצפון-מזרח אנגליה, באזור מזרח המידלנדס. הוא גובל בנורפוק מדרום-מזרח, קיימברידג'שייר מדרום, ראטלנד מדרום-מערב, לסטרשייר ונוטינגהאמשייר ממערב ודרום יורקשייר מצפון.

== היסטוריה ==
המחוז נרשם לראשונה במאה ה-11. המחוז בגבולותיו הנוכחיים נוצר בשנת 1996. ב-27 בפברואר 2008 הכו במחוז שתי רעידות אדמה בטווח של 4.7-5.3 בסולם ריכטר. רעידות האדמה גרמו לפציעתו של אדם אחד.

== אוכלוסייה ==
עיר הבירה של המחוז והעיר הגדולה בו היא לינקולן (120 אלף תושבים). מרבית מהאוכלוסייה גרה בכפרים ועיירות קטנות. בגלל הצפיפות הנמוכה, כפרים רבים שומרים על עצמאות תרבותית וכלכלית רבה. לינקולנשייר הוא אחד המחוזות ההומוגניים באנגליה- 98.5% מהתושבים הם לבנים. למרות ההגירה של אוכלוסיות שאינן לבנות, ההומוגניות הלבנה עדיין רבה. בשנים האחרונות ישנה הגירה של מבוגרים רבים למחוז.

== פוליטיקה ==
האוכלוסייה המקומית נחשבת לשמרנית מאוד. בבחירות הכלליות משנת 2015 48% מהתושבים הצביעו למפלגה השמרנית, וכ-19% למפלגת UKIP. במשאל העם על חברות הממלכה המאוחדת באיחוד האירופי 65% מהתושבים הצביעו בעד עזיבה. ב-4 במאי 2017 התקיימו הבחירות למועצת המחוז אשר מכילה כ-70 מושבים. בבחירות אלו התוצאות היו:
* המפלגה השמרנית- 58 מושבים
* מפלגת הלייבור- 6 מושבים
* המפלגה הליברל-דמוקרטית- מושב אחד
* רשימות מקומיות ועצמאיים- חמישה מושבים

== קישורים חיצוניים==

* 
* 

קטגוריה:אנגליה: מחוזות
*
נוטינגהאמשייר

נוטינגהאמשייר (באנגלית: Nottinghamshire) הוא מחוז בצפון-מזרח אנגליה, באזור מזרח המידלנדס. הוא גובל בדרום יורקשייר מצפון-מערב, לינקולנשייר ממזרח, לסטרשייר מדרום, ודרבישייר ממערב.

== קישורים חיצוניים==

* 
* 

*
קטגוריה:אנגליה: מחוזות
ששון שילה

ששון שילה הוא קצין צה"ל במיל' בדרגת תת-אלוף, כיהן כמפקד חטיבה 500 ומפקד עוצבת אתגר. לאחר שחרורו כיהן כמנכ"ל משרד הבינוי והשיכון.
== חייו ==
שילה עשה את שירותו הצבאי בחיל השריון. שימש מפקד פלוגת שריון בגדוד 52 חטיבה 14 והשתתף בקרב על המים. בשנים 1970-1971 פיקד על גדוד 82. במלחמת יום הכיפורים שימש סגן מפקד חטיבה 460 ולחם בקרבות בחזית המצרית. לאחר המלחמה הקים את חטיבה 889, חטיבת שריון המורכבת מטנקי שלל טירן. בשנים 1975-1976 פיקד על חטיבה 500 ובשנים 1978-1980 פיקד על עוצבת אתגר. 

השתחרר משירות הקבע ב-1984. עוד בשנת 1978 עלה שמו כמועמד לראשות עירית טבריה, תוך כדי שירותו בצה"ל. לקראת הבחירות לרשויות המקומיות בסוף 1983 נרשם להתמודד על ראשות עריית טבריה מטעם הליכוד, אולם מועמדותו נפסלה בגלל שלא היה תושב העיר.

לאחר שחרורו שימש מנהל מחוז צפון במשרד הבינוי והשיכון. ב-1986 מונה למנכ"ל המשרד על ידי השר דוד לוי. הוא כיהן בתפקיד במשך חודשים ספורים בטרם פרש. 

שילה החליף את רחבעם זאבי כמנהל מוזיאון ארץ ישראל.

==קישורים חיצוניים==
* [https://archive.kippur-center.org/agranat-commission-testimonies/1975-383-65-ShiloSasson.pdf עדות אל"ם שילה ששון - סמח"ט 460, בפני אוספי החומר בוועדת אגרנט], באתר המרכז למלחמת יום הכיפורים

==הערות שוליים==

קטגוריה:מפקדי עוצבת אתגר
קטגוריה:מפקדי חטיבה 500
קטגוריה:חיילי חיל השריון במלחמת יום הכיפורים
קטגוריה:מנכ"לי משרד הבינוי והשיכון
קטגוריה:ישראלים ילידי עיראק
קטגוריה:תתי-אלופים בצה"ל
קטגוריה:מפקדי גדוד 82
1900 בספורט

== אולימפיאדה ==

האולימפיאדה השנייה מתקיימת בפריז שבצרפת.

{| border="1" cellpadding="2" cellspacing="0"
|- bgcolor="#efefef"
| מקום
| מדינה
| bgcolor="gold" |זהב
| bgcolor="silver" |כסף
| bgcolor="CC9966" |ארד
| סה"כ
|-
| 1 |צרפת ||25 ||36 ||31 ||92
|-
| 2 || ארצות הברית ||20 ||14 ||15 ||49
|-
| 3 |בריטניה ||16 ||6 ||9 ||31
|-
| 4 |שווייץ ||6 ||1 ||1 ||8
|-
| 5 |בלגיה ||5 ||5 ||5 ||15
|}

==טניס==
===המנצחות בתחרויות הגראנד סלאם===
* אליפות צרפת הפתוחה - הלן פרבוס ()
* אליפות וימבלדון - בלאנש בינגלי ()
* אליפות ארצות הברית הפתוחה - מרטי מקאטר ()

===המנצחים בתחרויות הגראנד סלאם===
* אליפות צרפת הפתוחה - פול איימה ()
* אליפות וימבלדון - רג'ינלד דוהרטי ()
* אליפות ארצות הברית הפתוחה - מלקולם ויטמן ()

===גביע דייוויס===

נבחרת ארצות הברית () זכתה בגביע לאחר ניצחון 0-3 על נבחרת בריטניה ().

==כדורגל==
===כדורגל לפי מדינות===

====איטליה====
* הוקמה התאחדות הכדורגל האיטלקית

====אנגליה====
* פרמייר ליג - אסטון וילה זוכה באליפות.
* הגביע האנגלי - "בורי" זוכה בגביע האנגלי.

====ארגנטינה====
* ליגת העל הארגנטינאית - "אינגליש חיי סקול" מבואנוס איירס זוכה באליפות

====גרמניה====
* הוקמה התאחדות הכדורגל הגרמנית

===קבוצות שנוסדו===
====אירופה====
* אספניול - 
* באיירן מינכן - 
* בורוסיה מנשנגלדבך - 
* קייזרסלאוטרן - 
* אייאקס אמסטרדם - 
* לאציו - 
* פלרמו - 

==קישורים חיצוניים==

קטגוריה:1900 בספורט
Release from Agony

Release from Agony (מאנגלית: שחרור מסבל) הוא האלבום השלישי של להקת הת'ראש מטאל הגרמנית דסטרקשן.
האלבום יצא לאור במאי של שנת 1988.

==רשימת שירים==
כל השירים נכתבו והולחנו על ידי להקת דסטרקשן.

==מבצעים==
דסטרקשן
*שמיר - שירה, גיטרה בס
*מייק - גיטרה
*הארי וילקנס - גיטרה
*אוליבר קייזר - תופים

==קישורים חיצוניים==
 
* [http://www.darklyrics.com/lyrics/destruction/releasefromagony.html מילות שירי האלבום באתר Dark Lyrics]
* [http://www.metal-archives.com/albums/Destruction/Release_from_Agony/4320 האלבום באתר Encyclopaedia Metallum]

קטגוריה:אלבומי דסטרקשן
משגר תיבה משוריינת

"ניו ג'רזי" (BB-62)]]
משגר תיבה משוריינת סימן 143 (באנגלית: Mark 143 Armored Box Launcher או בקיצור ABL) הוא משגר משוריין בעל ארבעה תאים לשיגור טילי שיוט ים-חוף מדגם BGM-109 טומהוק.

המשגר הותאם לספינות קרב מסדרת איווה ובמסגרת חידוש האוניות בשנות ה-80, כל משגר מכיל ארבעה טילי טומהוק מוכנים לשיגור. השימוש במשגר משוריין בכלי השיט, על פני שימוש במשגר לא משוריין, הוא הכרחי על מנת להבטיח שהספינה תוכל להמשיך ולנצל את כוח האש שלה, ולצמצם את הסיכוי לפגיעה בטילים הנמצאים במשגר. לכל ספינה 32 טילי טומהוק המאוכסנים בשמונה משגרים.

בנוסף לספינות קרב מסדרת איווה, המשגר הותאם גם לסיירות המונעות בהנעה גרעינית, בין היתר סיירות מסדרת וירג'יניה וכן משחתות מסדרת ספוראנס. המשחתות והסיירות היו בעלות שמונה טילים המאוכסנים בשני משגרים.

מאז המשגר יוצא משימוש בהדרגה לטובת מערכת שיגור אנכי (VLS), שהיא גמישה יותר ובעלת קיבולת גדולה יותר. המשגר המשוריין חולק מאפיין משותף אחד עם מערכת השיגור האנכית, לא ניתן להטעין אותו מחדש בים.

== ראו גם ==
* מערכת שיגור אנכי
קטגוריה:טילי שיוט
Cracked Brain

Cracked Brain (מאנגלית: מוח מרוסק) הוא האלבום הרביעי של להקת הת'ראש מטאל הגרמנית דסטרקשן. האלבום יצא לאור ביוני של שנת 1990. שיר 5 הוא גרסת כיסוי לשיר של להקת הנאק. זהו האלבום הראשון של הלהקה בו מרסל שרימר לא מופיע.

==רשימת שירים==
כל השירים נכתבו והולחנו על ידי להקת דסטרקשן, למעט שיר 5.

==מבצעים==
דסטרקשן
*אנדרה גריידר - שירה
*מייק סיפרינגר - גיטרה, גיטרה בס
*הארי ווילקנס - גיטרה, גיטרה בס
*אוליבר קייזר - תופים

מוזיקאים נוספים
*כריסטיאן אנגלר - גיטרה בס

==קישורים חיצוניים==

קטגוריה:אלבומי דסטרקשן
The Least Successful Human Cannonball

The Least Successful Human Cannonball (מאנגלית: כדור התותח האנושי הכי פחות מוצלח) הוא האלבום החמישי של להקת הת'ראש מטאל הגרמנית דסטרקשן. האלבום יצא לאור בשנת 1998. מבחינה מוזיקלית, האלבום שונה מאוד מסגנון הת'ראש הרגיל של הלהקה ומכיל בתוכו אלמנטים של ז'אנרים נוספים כגון גרוב מטאל ומטאל אלטרנטיבי.

==רשימת שירים==
כל השירים נכתבו והולחנו על ידי להקת דסטרקשן.

==מבצעים==
דסטרקשן
*תומאס רוזנמרקל - שירה
*מייק סיפרינגר - גיטרה
*מייקל פיריאנו - גיטרה
*כריסטיאן אנגלר - גיטרה בס
*אוליבר קייזר - תופים

==קישורים חיצוניים==

* [http://www.metal-archives.com/albums/Destruction/The_Least_Successful_Human_Cannonball/12649 האלבום באתר Encyclopaedia Metallum]

קטגוריה:אלבומי דסטרקשן
לסטרשייר

לסטרשייר (באנגלית: Leicestershire) הוא מחוז בצפון-מזרח אנגליה, באזור מזרח המידלנדס. הוא גובל בנוטינגהאמשייר מצפון, לינקולנשייר מצפון-מזרח, נורת'האמפטונשייר מדרום-מזרח, ווריקשייר מדרום-ממערב, סטפורדשייר ממערב, ודרבישייר מצפון-מערב. מקורו של שם המחוז מהעיר לסטר.

== קישורים חיצוניים==

* 
* 

קטגוריה:אנגליה: מחוזות
All Hell Breaks Loose

All Hell Breaks Loose (מאנגלית: כל הגיהנום משתחרר) הוא האלבום השישי של להקת הת'ראש מטאל הגרמנית דסטרקשן. האלבום יצא לאור באפריל של שנת 2000. שיר 13 הוא גרסת כיסוי לשיר של להקת ההבי מטאל האמריקאית מטאליקה.

==רשימת שירים==
כל השירים נכתבו והולחנו על ידי להקת דסטרקשן, למעט שיר 13.

==מבצעים==
דסטרקשן
*מרסל שרימר (שמיר) - שירה, גיטרה בס
*מייק סיפרינגר - גיטרה
*סוון וורמן - תופים

==קישורים חיצוניים==

* [http://www.nuclearblast.de/en/label/music/band/discography/details/75133.70956.all-hell-breaks-loose.html האלבום באתר של חברת התקליטים]

קטגוריה:אלבומי דסטרקשן